rejauldu/bengali-wikipedia huggingface dataset:
টিলিঙা মন্দির তিনসুকিয়া জেলার বরডুবি নামের স্থানে অবস্থিত। দুলীয়াজান থেকে এই মন্দিরে ১০ কিলোমিটার এবং তিনসুকিয়া শহর থেকে ২৫ কিলোমিটার দূরত্ব। এই মন্দিরটি শিবপূজার পীঠস্থানের মতো হয়ে উঠেছে। হাজার হাজার কাঁসা পিতল, তামা এবং ব্রোঞ্জের টিলিঙা বা ঘণ্টা ঝুলিয়ে রাখা একটি গাছকে কেন্দ্র করে এই মন্দিরটি তৈরি করে ফেলা হয়েছে। অবশ্য মন্দির পরিসরেও অনেক ঘণ্টার স্তুপ দেখা যায়।  বিশ্বাস টিলিঙা মন্দিরের সাথে এক বিশ্বাস জড়িত হয়ে আছে। শিবভক্তরা বিশ্বাস করেন যে, এই মন্দিরে একটি টিলিঙা বা ঘণ্টা দান করে ভগবান শিবের উপর আস্থা রেখে যে কামনা করে তার নিশ্চিত ফলপ্রাপ্তি ঘটে। এই মন্দিরের বড় গাছটিতে ভক্তরা টিলিঙা পরম উৎসাহে বাঁধলে ভক্তের মনোবাঞ্ছা পূর্ণ হয় বলে লোক-বিশ্বাস আছে; সেজন্য এই মন্দিরের নাম টিলিঙা মন্দির নামে পরিচিত। বড়গাছটির ডালে ভক্তরা টিলিঙা বাঁধে এবং গাছটির গুড়িতে রাঙাসূতা একই উৎসাহে বাঁধে। প্রবাদ আছে যে, যে  মনোবাঞ্ছা নিয়ে ভক্তই টিলিঙা বেঁধে রেখে আসেন সেই মনোবাঞ্ছা সিদ্ধি হওয়ারপর পুনরায় সেই মন্দিরে গিয়ে সূতা এবং টিলিঙা সোলোকাই রেখে আসব হয়। গাছটি সূতায় এবং ডালগুলি টিলিঙে ভর্তি হয়ে উঠেছে।   ইতিহাস টিলিঙা মন্দিরের ইতিহাস খুব বেশি পুরানো নয়। অর্থাৎ মন্দিরটিকে প্রাচীন কালের বলা যায় না। ১৯৬৫ সালে মন্দিরটি প্রতিষ্ঠা করা হয়েছিল। যে বটগাছকে কেন্দ্র করে টিলিঙা মন্দির আছে, সেই গাছের নিচে উল্লেখ সালের কোনো একটি সময়ে একজন চা শ্রমিক মাটি থেকে বেরিয়ে থাকা শিবলিঙ্গ একটি প্রত্যক্ষ করেন। বনুয়াজন শিবলিঙ্গটি দেখতে পাওয়ার সাথে সাথে এই বিষয়ে চা বাগিচা কর্তৃপক্ষকে অবগত করেন। বাগিচা কর্তৃপক্ষ উক্ত স্থানে একটি মন্দির তৈরি করার জন্য সিদ্ধান্ত নেয় এবং হাতে-কলমে কাজ নেয়। এমনভাবে টিলিঙা মন্দির নির্মাণ করা হয়েছিল।  দিন বাড়ার সাথে সাথে মন্দিরটিতে শিবভক্তের আগমন ঘটতে শুরু করে। সাধারণত এই মন্দিরে আসা ভক্তরা প্রার্থনা করেন মনোবাঞ্ছা পূরণের জন্য। মনোবাঞ্ছা পূর্ণ হলে পুনরায় এসে ভগবান শিবের নামে টিলিঙা দান করেন। অবশ্য কিছু কিছু ভক্ত একবারই টিলিঙা দান দিয়ে যায়। ভক্তদের দান করা টিলিঙার সংখ্যা এমন বেশি যে, সেইসমূহ স্তূপীকৃত করে রাখা হয়েছে। ৫০ গ্রাম ওজন থেকে ৫০ কিলোগ্রাম ওজনের টিলিঙা পর্যন্ত ভক্তরা দান করে আসছে। কিছুলোক পার চরিয়ে দিয়ে মনোবাঞ্ছা পূরণের জন্য ভগবান শিবের কাছে প্রার্থনা জানান।  যাতায়াতের সচলতার জন্য এবং শিবের প্রতি থাকা বিশ্বাসের জন্য দৈনিক যথেষ্টসংখ্যক ভক্ত এসে টিলিঙা মন্দির দর্শন করে যায়। এই মন্দিরে বিবাহ সম্পন্ন করার ব্যবস্থাও আছে। নাচগানেও টিলিঙা মন্দিরের বিষয়ে উল্লেখ পাওয়া যায়।  তথ্যসূত্র  বহিঃসংযোগ    বিষয়শ্রেণী:আসামের ধর্মীয় স্থান বিষয়শ্রেণী:হিন্দু মন্দির বিষয়শ্রেণী:তিনসুকিয়া জেলা
thumb|বৈদ্যেরবাজার মেঘনা নদীর তীরে একটি ডক-ইয়ার্ডে জাহাজ নির্মাণ করা হচ্ছে। নির্মাণাধীন জাহাজের পিছনে সদ্যনির্মিত একটি জাহাজ দেখা যাচ্ছে। সোনারগাঁও,  নারায়ণগঞ্জ। জাহাজ নির্মাণ বাংলাদেশের একটি সম্ভাবনাময় এবং ক্রমবিকাশমান শিল্প।http://www.theindependentbd.com/index.php?option=com_content&view=article&id=176058:mozena-sees-bright-future-of-shipbuilding-industry&catid=110:business-others&Itemid=156 আধুনিক যুগের শুরু থেকে বাংলাদেশে জাহাজ নির্মাণের একটি দীর্ঘ ইতিহাস থাকলেও স্থানীয়ভাবে তৈরি জাহাজ রপ্তানি করার মাধ্যমেই মুলতঃ সাম্প্রতিক বছরগুলোতে জাহাজ নির্মাণ একটি প্রধান প্রতিশ্রুতিশীল শিল্পে পরিণত হয়েছে। বাংলাদেশের ২০০শ'র মতো  জাহাজ নির্মাণ কোম্পানি রয়েছে যেগুলো ঢাকা, চট্টগ্রাম, নারায়ণগঞ্জ, বরিশাল ও খুলনাকে কেন্দ্র করে গড়ে উঠেছে।https://www.koreatimes.co.kr/www/news/issues/2013/10/211_63043.html   ইতিহাস  বাংলার নদীমাতৃক ভৌগোলিক অবস্থানের কারণে এ অঞ্চলের ব্যবসা বাণিজ্যের প্রয়োজনে জাহাজের ব্যবহার ছিল প্রাচীনকাল থেকেই। চৌদ্দ শতকের সময়ে মরক্কোর পরিব্রাজক ইবনে বতুতার যুদ্ধ জাহাজ ও সৈন্য-সামন্তসহ বাংলার বিভিন্ন বন্দরে আগমণ করেছিলেন। মধ্যযুগীয় ইউরোপীয় পরিব্রাজক সিজার ফ্রেডেরিক চট্টগ্রাম বন্দরে ১৫ শতকের সময় বড় জাহাজ নির্মাণের একটি  হাব ছিল বলে নথিভুক্ত করেছেন। মোগল শাসনামলে জাহাজ নির্মাণ আরো ব্যাপক পরিসর লাভ করে। তবে ১৭ শতকে তুরস্কের সুলতানের জন্য যুদ্ধজাহাজ নির্মাণে চট্টগ্রাম জাহাজ নির্মাণ এলাকা ব্যবহৃত হয়েছিল। কাঠের যুদ্ধ জাহাজের পরিবর্তে লৌহ নির্মিত যুদ্ধ জাহাজ তৈরি করা শুরু হয় উনিশ শতকের শেষভাগে। উনিশ শতক পর্যন্ত চট্টগ্রাম ১০০০ টন ধারণক্ষমতার জাহাজ নির্মাণে সক্ষম ছিল। ১৯৭৯ সালে বিশ্ব খাদ্য সংস্থার অনুদানে বাংলাদেশ অভ্যন্তরীণ জলযান সংস্থার জন্য ৮টি খাদ্য বহনযোগ্য জাহাজ নির্মাণ করে বেসরকারি জাহাজ নির্মাণকারী প্রতিষ্ঠান নারায়ণগঞ্জ হাইস্পিড শিপইয়ার্ড।   তথ্যসূত্র   বিষয়শ্রেণী:বাংলাদেশের অর্থনীতি বিষয়শ্রেণী:জাহাজ নির্মাণ বিষয়শ্রেণী:বাংলাদেশের শিল্প
২০২৪ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের পঞ্চবিংশ শ্রেণিকে অন্তর্ভুক্ত করেছে। এই অনুষ্ঠানটি ২০২৪ সালের ৫ই এপ্রিল তারিখে রেসলম্যানিয়া ৪০ আয়োজনের পূর্ববর্তী রাতে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছে। কোরি গ্রেভস এবং জ্যাকি রেডমন্ড এই অনুষ্ঠানের উপস্থাপনা করেছেন।  এই বছরের হল অব ফেম অন্তর্ভুক্তির মূল আকর্ষণ ছিল পল হেইম্যান, যাকে রোমান রেইন্স হল অব ফেমে অন্তর্ভুক্ত করেছেন।http://www.wwe.com/shows/wwe-hall-of-fame/article/paul-heyman-to-be-inducted-into-the-wwe-hall-of-fame-class-of-2024 এছাড়াও বুল নাকানো, থান্ডারবল্ট প্যাটারসন, লিয়া মাইভিয়া, দি ইউএস এক্সপ্রেস এবং মুহাম্মদ আলীর মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।  পটভূমি ১৯৯৩ সালে ওয়ার্ল্ড রেসলিং ফেডারেশন (ডাব্লিউডাব্লিউএফ) ডাব্লিউডাব্লিউএফ হল অব ফেম প্রতিষ্ঠা করেছিল। অতঃপর ২২শে মার্চ তারিখে র-এর পর্বে এক ঘোষণায় জানিয়েছিল যে প্রায় দুই মাস পূর্বে মৃত্যুবরণ করা আন্ড্রে দ্য জায়ান্ট হবেন হল অব ফেমের প্রথম অন্তর্ভুক্ত ব্যক্তি। পরবর্তী দুই বছরে, বার্ষিক কিং অফ দ্য রিং প্রতি-দর্শনে-পরিশোধ (পিপিভি) অনুষ্ঠানের সাথে একত্রে হল অব ফেম অনুষ্ঠানটি আয়োজন করা হয়েছিল। ১৯৯৬ সালের অনুষ্ঠানটি সার্ভাইভার সিরিজ অনুষ্ঠানের সাথে অনুষ্ঠিত হয়েছিল, অতঃপর হল অফ ফেম অনুষ্ঠান আয়োজন করা বন্ধ করে দেয়া হয়েছিল। ২০০২ সালে, ডাব্লিউডাব্লিউএফ-এর নাম পরিবর্তন করে ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) করা হয় এবং ২০০৪ সালে রেসলম্যানিয়া ২০-এর সাথে সংযুক্ত করে ডাব্লিউডাব্লিউই হল অফ ফেম পুনরায় চালু করা হয়। এই অনুষ্ঠানটি পূর্বের মতো টেলিভিশনে সম্প্রচার করা হয়নি, যদিও রেসলম্যানিয়া অনুষ্ঠানে হল অফ ফেম অনুষ্ঠানটির সারসংক্ষেপ প্রচার করা পর বছরের অন্তর্ভুক্ত ব্যক্তিবর্গ একটি সংক্ষিপ্ত অনুষ্ঠানের জন্য মঞ্চে উপস্থিত হয়েছিল; এরপর থেকে এটি হল অফ ফেমের ঐতিহ্যে পরিণত হয়েছে।  ২০২৪ সালের এই অনুষ্ঠানটি ডাব্লিউডাব্লিউএফ হল অব ফেম কালানুক্রমিকের পঞ্চবিংশ অনুষ্ঠান ছিল, যা ৫ই এপ্রিল তারিখে রেসলম্যানিয়া ৪০ আয়োজনের পূর্ববর্তী রাতে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০২৪ বিষয়শ্রেণী:২০২৪-এ পেশাদার কুস্তি বিষয়শ্রেণী:২০২৪-এ ফিলাডেলফিয়া বিষয়শ্রেণী:এপ্রিল ২০২৪-এ মার্কিন যুক্তরাষ্ট্রে ঘটনা বিষয়শ্রেণী:ফিলাডেলফিয়ায় পেশাদার কুস্তি অনুষ্ঠান
শার্লেন এদিত মাগালি গিনিয়ার (, ; জন্ম: ১২ আগস্ট ১৯৮৯; শার্লেন গিনিয়ার নামে সুপরিচিত) হলেন একজন ইতালীয় ফিগার স্কেটার। তিনি আন্তর্জাতিক প্রতিযোগিতার মঞ্চে মার্কো ফাব্রির সাথে জুটি হিসেবে ফিগার স্কেটিংয়ের আইস ডান্স বিভাগে ইতালির প্রতিনিধি হিসেবে প্রতিদ্বন্দ্বিতা করে থাকেন।  ১৯৯৩ সালে ফিগার স্কেটিংয়ে অভিষেক করা গিনিয়ার ইতালির হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন শার্লেন এদিত মাগালি গিনিয়ার ১৯৮৯ সালের ১২ই আগস্ট তারিখে ফ্রান্সের ব্রেস্তে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গিনিয়ার ইতালির প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি মার্কো ফাব্রির সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। গিনিয়ার সর্বমোট ২০৭.০৫ পয়েন্ট নিয়ে সম্মিলিত অবস্থানে পঞ্চম স্থান অধিকার করেছিলেন; যেখানে রিদম ডান্সে তারা ৮২.৬৮ পয়েন্ট নিয়ে সপ্তম এবং ফ্রি ডান্সে ১২৪.৩৭ পয়েন্ট পেয়ে পঞ্চম অবস্থানে ছিলেন।  তিনি দানিয়েল গ্রাসল, লারা নাকি গুতমান, নিকোলে দেল্লা মনিকা, মাত্তেও গুয়ারিজে এবং মার্কো ফাব্রির সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ২০ পয়েন্ট স্কোর করেছিলেন, তবে তারা ফ্রি স্কেটস/ডান্সে অংশগ্রহণের জন্য উত্তীর্ণ হতে পারেননি।  তথ্যসূত্র  বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী আইস ডান্সার বিষয়শ্রেণী:ইতালীয় নারী আইস ডান্সার বিষয়শ্রেণী:ইতালির অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৩:১৮, ৩ আগস্ট ২০২৩ (ইউটিসি) জিএম ফুরুখ   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যক্তি নন। “ফেরদৌসের বিপরীতে হলিউড অভিনেত্রী” শিরোনামে কয়েকটি রুটিন কাভারেজ ছাড়া আর কোনো নির্ভরযোগ্য উৎস পাওয়া যায় না। যা তাৎপর্যপূর্ণ প্রচার নয়। Yahya (আলাপ) ১৩:১৩, ২৬ জুলাই ২০২৩ (ইউটিসি)  জ্বী না। তিনি উল্লেখ্য যোগ্য। আমাকে সময় দেয়া হোক। আমি পর্যাপ্ত তথ্য সংগ্রহ করে যুক্ত করবো। Shahinalam5047 (আলাপ) ১৩:২০, ২৬ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শিয়াওতুংইং মসজিদ হলো (  ) গণচীনের কুয়াংতুং প্রদেশের কুয়াংচৌ নগরীর ইউয়েশিউ পৌর জেলাতে অবস্থিত একটি মসজিদ।   ইতিহাস  মিং রাজবংশের (১৩৬৮-১৬৪৪) সম্রাট চেঙ্গুয়ার শাসন কালে মসজিদটি নির্মাণ করা হয় এবং মসজিদটি ছিন রাজবংশের সময় দু'বার সংস্কার করা হয়েছিল।   স্থাপত্য  এই মসজিদটি ৬০০ বর্গমিটার এলাকা জুড়ে অবস্থিত।  তার মধ্যে ১৫৩ বর্গমিটার এলাকায় মসজিদের নামাজ পড়ার ভবন তৈরি করা হয়েছে। চীনা ও আরবি স্থাপত্য সমন্বিত শৈলীর আদলে মসজিদটি নির্মাণ করা হয়েছে এবং স্থানীয় হুই মুসলিমরা মসজিদে নিয়মিত নামাজ আদায় করেন। মসজিদে মোট ১৩০০ জন মুসল্লি নামাজ আদায় করতে পারে।   কুয়াংচৌ মেট্রোর কুংইউয়েনছিয়েন স্টেশন থেকে উত্তর-পূর্ব দিকে হেঁটে যাওয়া যাবে এমন দূরত্বে এই মসজিদটি অবস্থিত।   কার্যক্রম  মসজিদটিতে নামাজ পড়া ছাড়াও ধর্মীয় শিক্ষার স্থান হিসাবে কাজ করে। মসজিদটি "কুয়াংচৌ মুসলিম যুব লীগ" এবং "মুসলিম টঙ্গি লিগ" এর মতো প্রতিষ্ঠানের প্রতিষ্ঠা করেছে এবং মসজিদটি মুমিন নামের একটি সাময়িক পত্রিকা বের করে।   আরও দেখুন   চীনে ইসলাম   চীনের মসজিদের তালিকা   তথ্যসূত্র   বিষয়শ্রেণী:চীনের মসজিদ বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে
মারোয়াড়ি (मारवाड़ी মার্ৱাড়ী) ভারতের রাজস্থান রাজ্যে প্রচলিত একটি রাজস্থানি ভাষা। তবে রাজস্থান সংলগ্ন গুজরাত, হরিয়ানা এবং পাকিস্তানের পূর্বাংশে মারোয়াড়ি ভাষাভাষী জনগোষ্ঠী বাস করে। মারোয়াড়ি ভাষা দেবনাগরী লিপিতে লেখা হয়। ঐতিহ্যগতভাবে মারোয়াড়ি ভাষা মহাজনী লিপিতে লেখা হতো।  পাকিস্তানে দুই ধরনের মারোয়াড়ি ভাষা দেখতে পাওয়া যায়। সেখানে মারোয়াড়ি ভাষা পরিমার্জিত আরবি লিপিতে লেখা হয়। পাকিস্তানি মারোয়াড়ি ভাষা এবং ভারতীয় মারোয়াড়ি ভাষার বৈসাদৃশ্য এত বেশি যে অনেকেই আলাদা ভাষা হিসেবে মন্তব্য করেন।  মারোয়াড়ি ভাষার ২০ টি উপভাষা আছে।  ইতিহাস বলা হয়ে থাকে মারোয়াড়ি এবং গুজরাতি ভাষার গুর্জার এলাকার ভাষা গুজ্জার ভাখা অথবা মরু-গুর্জার ভাষা থেকে উদ্ভূত হয়েছে। রাজস্থানী ভাষার প্রচলিত ব্যাকরণ প্রণয়ন করেছে জৈন সন্ন্যাসী এবং গুজরাতি শিক্ষাবিদ আচার্য্য হেমচন্দ্র সুরি।  তথ্যসূত্র  বিষয়শ্রেণী:রাজস্থানের ভাষা বিষয়শ্রেণী:ভারতের ভাষা বিষয়শ্রেণী:নেপালের ভাষা বিষয়শ্রেণী:গুজরাতের ভাষা বিষয়শ্রেণী:দেবনাগরী লিপিতে লেখা ভাষা
পূর্ব সিংভূম জেলা হলো ভারত-এর ঝাড়খণ্ড রাজ্যে অবস্থিত ২৪ টি জেলার একটি ৷ ১৬ জানুয়ারি ১৯৯০ খ্রীষ্টাব্দে (২রা মাঘ ১৩৯৬ বঙ্গাব্দ)পূর্বতন সিংভূম জেলাটি ভেঙে এই জেলাটি গঠিত হয়৷ জেলাটি ঝাড়খণ্ড রাজ্যের কোলহান বিভাগের অন্তর্গত।  ভূগোল পূর্ব সিংভূম জেলার পূর্বে পশ্চিমবঙ্গ রাজ্যের ঝাড়গ্রাম জেলা , উত্তরে পশ্চিমবঙ্গ রাজ্যের পুরুলিয়া জেলা , দক্ষিণে ওড়িশা রাাজ্যের ময়ূরভঞ্জ জেলা এবং পশ্চিমে ঝাড়খণ্ড রাজ্যের পশ্চিম সিংভূম ও সরাইকেলা খরসওয়াঁ জেলা অবস্থিত৷  অর্থনীতি ঝাড়খণ্ড রাজ্যের পূর্ব সিংভূম জেলাটি খনিজ উত্তোলন ও অন্যান্য বিভিন্ন বড়শিল্পজাত উৎপাদনের ক্ষেত্রে অগ্রগণ্য ৷ টাটানগর-জাামশেদপুর হলো জেলাটির সদর ও ভারতের অন্যতম উন্নতিশীল শিল্পনগরী ৷ পাঁচ দশক পুরানো তামা আকরিক পরিশোধনাগার হিন্দুস্থান কপার লিমিটেডটি জেলাটির অপর গুরুত্বপূর্ণ শহর ঘাটশিলার মৌভান্ডারে অবস্থিত ৷ সুবর্ণরেখার দক্ষিণ-পশ্চিমে তামা ও ইউরেনিয়ামের খনিটি অবস্থিত ৷ উল্লেখযোগ্য তামা উত্তোলনকেন্দ্রগুলি হল বনলোপা , বদিয়া , পাথরগোড়া , ধোবনি , কেন্দাডি এবং রাখা ৷ মুসাবনির সুরদাতে আবিষ্কৃৃৃত খনিটি পরীক্ষাধীন যা একটি অস্ট্রেলীয় খনন প্রতিষ্ঠান দ্বারা পরিচালিত ৷ ইউরেনায়াম কর্পোরেসন অফ ইন্ডিয়ার উদ্যোগে প্রাপ্ত ইউরেনিয়াম খনিগুলি নারোয়াপাহাড় , ভাতিন , তুরামডি , বাগজান্তাতে অবস্থিত ৷ জেলাটির দক্ষিণ-পূর্বে অবস্থিত চাকুলিয়া চালকল , তেলঘানি , সাবান কারখানা ও বাঁল চাষের জন্য বিখ্যাত ৷ ৬ নং জাতীয় সড়কের ওপর বাহারাগোড়া একটি অন্যতম সংযোগকেন্দ্র ৷ পরিবহন  প্রশাসনিক বিভাগ জেলাটি ১১ টি মন্ডল নিয়ে গঠিত যাা নিম্নরূপ -  ১) গোলমুরি ও যুগশলাই  ২) পোটকা  ৩) পতমদা  ৪) বোরাম  ৫) ঘাটশিলা  ৬) মুসাবনি  ৭) দুমারিয়া  ৮) গুড়িবান্দা  ৯) ধলভূমগড়  ১০) বাহারাগোরা  ১১) চাকুলিয়া  সংস্কৃতি পূর্ব সিংভূম জেলাটি একাধিক সংস্কৃতিসম্পন্ন জাতিগোষ্ঠীর বাসস্থল যথা বাংলা, সাঁওতালি, ওড়িয়া, হিন্দী ছাড়াও হো, মুন্ডা, উর্দুভাষী লোকের বসবাস লক্ষণীয় ৷  প্রধান উৎসবগুলি হলো - দুর্গাপূজা, কালীপূজা, সোহরাই , মকর সংক্রান্তি, টুসু উৎসব ইত্যাদি ৷  দর্শনীয় স্থান থাম্ব|সিদ্ধেশ্বরী মন্দির অন্যতম দর্শনীয় স্থানটি হলো চিত্রেশ্বর মন্দির যা বাহারাগোরা থেকে ১২ কিমি দূরে অবস্থিত ৷ ঘাটশিলা শহরটি মনোরম দৃশ্য ও আবহাওয়ার জন্য বিখ্যাত ৷ ঘাটশিলাতে অবস্থিত বাঙালী ঔপন্যাসিক বিভূতিভূষণ বন্দ্যোপাধ্যায় এর বাসস্থান ৷ উপজাতিগোষ্ঠী ও অন্যান্যদের দ্বারা বহুল পূজিতা দেবী রঙ্কিনী কালী মন্দিরটি ঘাটশিলার নিকট জাদুগোড়াতে অবস্থিত ৷  ধর্ম  ভাষা পূর্ব সিংভূম জেলাতে প্রচলিত ভাষাসমূহের পাইচিত্র নিম্নরূপ   তথ্যসূত্র   বিষয়শ্রেণী:পূর্ব সিংভূম জেলা বিষয়শ্রেণী:ঝাড়খণ্ডের জেলা বিষয়শ্রেণী:১৯৯০-এ বিহারে প্রতিষ্ঠিত
স্কটল্যান্ড জাতীয় ক্রিকেট দল ২টি একদিনের আন্তর্জাতিক ম্যাচ খেলার জন্য ২০০৬ সালে ১৫-১৭ ডিসেম্বর বাংলাদেশ সফর করে। সফরে একটি প্রস্তুতিমূলক ম্যাচসহ বাকি ২টি একদিনের আন্তর্জাতিক ম্যাচেই স্কটল্যান্ড পরাজিত হয়।  তারিখ   তারিখ ম্যাচ মাঠ ডিসেম্বর ১৪  সফর ম্যাচ  চট্টগ্রাম ডিসেম্বর ১৫  ১ম ওডিআই  চট্টগ্রাম ডিসেম্বর ১৭  ২য় ওডিআই  মিরপুর   স্কোয়াড    Bangladesh Squad for the two ODIs at Cricinfo  Scotland Squad for the two ODIs at Cricinfo হাবিবুল বাশার (অধি:)  নাদিফ চৌধুরী  আব্দুর রাজ্জাক  আফতাব আহমেদ  সাকিব আল হাসান  মেহরাব হোসেন জুনিয়র  মাশরাফি মুর্তজা  মোহাম্মদ আশরাফুল  মোহাম্মদ রফিক  ফরহাদ রেজা  শাহাদাত হোসেন  শাহরিয়ার নাফীস  সৈয়দ রাসেল  মুশফিকুর রহিম (উই:) ক্রেইগ রাইট (অধি:)  কলিন স্মিথ (উই:)  ওমর হোসেন  মাজিদ হক  ডগি ব্রাউন  ফ্রেজার ওয়াটস  রস লায়ন্স  নাদিফ পুনিয়া  নিল ম্যাককুলাম  গেভিন হ্যামিলটন  ডগলাস লকহার্ট  পল হফম্যান  রায়ান ওয়াটসন  জন ব্লাইন  গ্লেন রজার্স  দেওয়াল্ড নেল*  * দেওয়াল্ড নেলকে দলে নেয়া হয় কিন্তু সফর শুরু করার আগে প্রত্যাহার করা হয়।   সফর ম্যাচ    ওডিআই সিরিজ   ১ম ওডিআই    ২য় ওডিআই    তথ্যসূত্র   বিষয়শ্রেণী:স্কটল্যান্ড ক্রিকেট দলের বাংলাদেশ সফর বিষয়শ্রেণী:২০০৬-০৭ আন্তর্জাতিক ক্রিকেট প্রতিযোগিতা বিষয়শ্রেণী:২০০৬-এ বাংলাদেশী ক্রীড়া বিষয়শ্রেণী:২০০৬-এ বাংলাদেশী ক্রিকেট বিষয়শ্রেণী:২০০০-০১ থেকে বাংলাদেশের ক্রিকেট মৌসুম
থাম্ব|ডানে_উপরে|ডান|কেপলারের নিজের আঁকা ছবি যাতে স্তেলা নোভা তথা এই অতিনবতারাটির অবস্থান চিহ্নিত করা আছে। N চিহ্ন দিয়ে দেখানো হয়েছে (নিচ থেকে ৪ গ্রিড উপরে ও বাম প্রান্ত থেকে ৪ গ্রিড ডানে) অতিনবতারা ১৬০৪ (ইংরেজি ভাষায়: Supernova 1604 বা SN 1604) একটি অতিনবতারা যা আকাশগঙ্গা ছায়াপথে সর্পধারী তারামণ্ডলে দেখা গিয়েছিল। এর অন্য নাম কেপলারের অতিনবতারা, কেপলারের নবতারা এবং এমনকি কেপলারের তারা। ২০১২ সালের ফেব্রুয়ারি পর্যন্ত গৃহীত উপাত্তের ভিত্তিতে বলা হয়েছে এটি আমাদের ছায়াপথের ভেতর ঘটা শেষ অতিনবতারা যা আমরা পর্যবেক্ষণ করতে পেরেছি। পৃথিবী থেকে মাত্র ৬ কিলোপারসেক বা ২০,০০০ আলোকবর্ষ দূরে এই বিস্ফোরণটি ঘটেছিল। বিস্ফোরণের সময় এটি খালি চোখে দেখা গিয়েছিল, আকাশের অন্য সব তারা এবং একমাত্র শুক্র গ্রহ বাদে অন্য সকল গ্রহের চেয়ে এর উজ্জ্বলতা বেশি ছিল। দিনের বেলা প্রায় ৩ সপ্তাহেরও বেশি সময় ধরে এটি আকাশে দেখা গিয়েছিল। অতিনবতারাটি প্রথম আবিষ্কার করা হয় উত্তর ইতালি থেকে ১৬০৪ সালের ৯ই অক্টোবর।L. Colombe, Discorso, Nel quale si dimostra, che la nuova Stella apparita l'Octobre passato 1604 nel Sagittario... (Florence, n.d.). কেপলার এর পর্যবেক্ষণ শুরু করেন ১৭ই অক্টোবর।. এটি নিয়ে একটি আলাদা বই-ই লিখে ফেলেছিলেন তিনি যে কারণে তার নামেই এর নাম রাখা হয়েছে।  এর আগে ১৫৭২ সালে ট্যুকো ব্রাহে অতিনবতারা ১৫৭২ খুব ভালভাবে পর্যবেক্ষণ করেছিলেন। সেটিও ছিল আকাশগঙ্গার ভেতরে। এরপর আমাদের ছায়াপথে এখন পর্যন্ত আর কোন অতিনবতারা দেখা যায়নি যদিও অন্যান্য ছায়াপথে অনেক অতিনবতারা বিস্ফোরণ পর্যবেক্ষণ করা হয়েছে। কেপলারের নবতারার অবশিষ্টাংশটি এখনও পর্যবেক্ষণ করা যায়, জ্যোতির্বিজ্ঞানে এখনও একে নিয়ে অনেক গবেষণা হয়।   তথ্যসূত্র   বিষয়শ্রেণী:অতিনবতারা বিষয়শ্রেণী:ইয়োহানেস কেপলার বিষয়শ্রেণী:১৬০৪
রত্নোত্তমা সেনগুপ্ত (জন্ম- ২৭ জানুয়ারি ১৯৫৫) একজন  ভারতীয় বাঙালি চলচ্চিত্র সাংবাদিক, উৎসব কারিকর  এবং লেখক।  তিনি   ভারতের জাতীয় চলচ্চিত্র পুরস্কার প্রাপক এবং  তিনি  আন্তর্জাতিক ক্ষেত্রে  চলচ্চিত্রে জুরি নিযুক্ত হয়েছেন বহুবার।  তিনি  প্রখ্যাত বাঙালি লেখক ও চিত্রনাট্যকার  নবেন্দু ঘোষের কন্যা।    চলচ্চিত্র জুরির সদস্য    ৫৪-তম জাতীয় চলচ্চিত্র পুরস্কার   কৌতিক আন্তর্জাতিক ছাত্র চলচ্চিত্র উৎসব    লেখক/সম্পাদক  সম্পাদক   দ্যাট বার্ড কলড্ হ্যাপিনেস  অলটানেট লিরিসিজম  লেখককলড্    কৃষ্ণ'স কসমস:দ্য ক্রিয়েটিভিটি অফ অ্যান  আর্টিস্ট স্কাপচার অ্যান্ড টিচার  অ্যা লাইফ ইন ওয়েল - সুচিত্রা সেন   আরো দেখুন    ফিল্ম ক্রিটিক সার্কেল অফ ইন্ডিয়া   তথ্যসূত্র   বিষয়শ্রেণী:জাতীয় চলচ্চিত্র পুরস্কার (ভারত) বিজয়ী বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি
এভরি গর্ডন () একজন ক্যালিফোর্নিয়া বিশ্ববিদ্যালয়ের সান্তা বারবারা শাখার সমাজবিজ্ঞান বিভাগের মার্কিন অধ্যাপক, সংরক্ষণাগারবিদ এবং সমাজবৈজ্ঞানিক তত্ত্ব ও কল্পনা বিষয়ক লেখিকা।   জীবনের প্রথমার্ধ  গর্ডন ফ্লোরিডায় বেড়ে ওঠেন তারপর জর্জটাউন স্কুল অফ ফরেন সার্ভিসে যোগ দেন। তিনি বোস্টন কলেজ থেকে ডক্টরেট ডিগ্রি অর্জন করেন।   কর্মজীবন  গর্ডন হলেন একজন সমাজবিজ্ঞানের অধ্যাপক ক্যালিফোর্নিয়া বিশ্ববিদ্যালয়ের সান্তা বারবারা, আর্কিভিস্ট এবং সমাজতাত্ত্বিক তত্ত্ব এবং কল্পনার লেখক। তিনি লন্ডনের গোল্ডস্মিথ কলেজ ইউনিভার্সিটির সেন্টার ফর রিসার্চ আর্কিটেকচারের ভিজিটিং ফ্যাকাল্টি ফেলো এবং লন্ডনের বার্কবেক স্কুল অফ ল ইউনিভার্সিটির ভিজিটিং অধ্যাপকও ছিলেন। ২০১২ সালে তিনি বার্লিনের আমেরিকান একাডেমিতে আন্না মারিয়া কেলেন ফেলো ছিলেন। তাঁর লেখাগুলো সাউথ আটলান্টিক কোয়ার্টারলি, রেস অ্যান্ড ক্লাস, পিএমএলএ এবং অন্যান্য সংগ্রহে স্থান পেয়েছে। গর্ডনের কাজ র‍্যাডিকাল চিন্তা ও অনুশীলন, ইউটোপিয়ান, ভুতুড়ে এবং অপসারণের ধরনকে কেন্দ্র করে।  গর্ডন এলিজাবেথ রবিনসন এবং মারিসেলা মার্কেজের সাথে কেসিএসবি ৯১.৯ এফএম সান্তা বারবারা-তে "নো আলিবিস" সহ-উপস্থাপক করেন, যা অভ্যন্তরীণ এবং আন্তর্জাতিক বিষয় নিয়ে আলোচনা এবং সাক্ষাৎকার সহ সাপ্তাহিক রেডিও অনুষ্ঠানে।   গ্রন্থপঞ্জি    The Hawthorn Archive: Letters from the Utopian Margins (2017, Fordham University Press)  Avery F. Gordon: Notes for the Workhouse: 100 Notes, 100 Thoughts: Documenta Series 041 (2012, Hatje Cantz Publishers)  ভালো সময় রাখা: জ্ঞান, শক্তি এবং মানুষের উপর প্রতিফলন (2004, রুটলেজ)Agger, Ben. "Keeping Good Time: Reflections on Knowledge, Power, and People." Contemporary Sociology 34.6 (2005): 681.  ভৌতিক বিষয়: হন্টিং অ্যান্ড দ্য সোসিওলজিক্যাল ইমাজিনেশন (1997, মিনেসোটা ইউনিভার্সিটি প্রেস)Smith, Dorothy E. "Ghostly Matters: Haunting and the Sociological Imagination." Contemporary Sociology 28.1 (1999): 120.Pors, Justine Grønbæk, Lena Olaison, and Birke Otto. "Ghostly matters in organizing." Ephemera. Critical Dialogs on Organization19.1 (2019): 1-29.   তথ্যসূত্র   বিষয়শ্রেণী:মার্কিন লেখিকা বিষয়শ্রেণী:মার্কিন সমাজবিজ্ঞানী বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক
অ্যামোনিয়াম কার্বনেট (NH4)2CO3 রাসায়নিক সংকেত বিশিষ্ট একটি লবণ। যেহেতু এটিকে তাপ প্রদান করলে সহজেই গ্যাসীয় অ্যামোনিয়া এবং কার্বন ডাই অক্সাইডে     বিয়োজিত হয়, তাই এটিকে লিভারিং এজেন্ট এবং গন্ধযুক্ত লবণ হিসাবেও ডাকা হয়। এটি বেকারের অ্যামোনিয়া নামেও পরিচিত এবং আরও আধুনিক লিভিং এজেন্ট বেকিং সোডা এবং বেকিং পাউডারের পূর্বসূরি ছিল। এটি পূর্বে সল উদ্বায়ী এবং হার্টশর্নের লবণের  একটি উপাদান হিসেবে পরিচিত ছিল, যা বেক করার সময় একটি ঝাঁঝালো গন্ধ উৎপন্ন করে।   আরও দেখুন  অ্যামোনিয়াম নাইট্রেট   তথ্যসূত্র   বিষয়শ্রেণী:অ্যামোনিয়াম যৌগ বিষয়শ্রেণী:কার্বনেট বিষয়শ্রেণী:ইবিআই উৎস ছাড়া নিবন্ধ
পরিচিতি পেরিওডনটিটিস হলো দাঁত এবং দাঁতের মাড়ির প্রদাহজনিত এক ধরণের রোগ, যা মোটামোটি ৩০ বছরের অধিক বয়সীদের ৫০% এবং ৬৫ বছরের অধিক বয়সীদের ৭০% এর ক্ষেত্রে হয়। 100px|left  কারণ মুখের ব্যাক্টেরিয়া জমা হলে এই রোগ হয়, যা প্লাক নামে পরিচিত, কারো মুখের অবস্থা অতি মাত্রায় খারাপ হলে এটি জমা হয়।  100px|left  ক্যালকুলাস দাঁতে জমা রেখে দিলে, প্লাকটি জমা হয়ে ক্যাল্কুলাস বা টারটারে পরিণত হয়। এটি পরে প্রদাহ, হাঁড় ক্ষয়, বা দাঁত হাঁড়ানোর কারণ হতে পারে। 100px|left  হাঁড় ক্ষয় এবং দাঁত ক্ষয় শেষ পর্যন্ত মাড়ি দুর্বল হয়ে যায়, দাঁত আলগা হয়ে যায়, হাঁড় ক্ষয়ে যায় এবং দাঁত আলগা হয়ে অস্বস্তির পর দাঁত পড়ে যায়।  100px|left  সহায়ক কারণ প্লাক ছাড়াও, আমরা জানি ধুমপান, ডায়বেটিস, বংশগত কারণ এবং কিছু রোগ এবং ঔষধের কারণেও পেরিওডন্টিটিস হতে পারে। 100px|left  লক্ষণ যদিও এগুলো সাধারণত ব্যথাহীন, পিরিয়ডোন্টাইটিস মাড়ির লালচেভাব, ফোলাভাব, রক্তক্ষরণ এবং মাড়ির পতনের পাশাপাশি মুখের দুর্গন্ধের কারণ হয়।  100px|left  রোগ নির্ণয় মাড়ি এবং দাঁতের মধ্যবর্তী ফাঁকা স্থান অথবা পকেটের গভিরতা পরিমাপের মাধ্যমে এ রোগ নির্ণয় করা হয়। এটি সাধারণ ভাবে প্রোবিং  হিসেবে পরিচিত। দাঁতের এক্স-রের সাহায্যে হাঁরের ক্ষয় নির্ণয় করা হয়। 100px|left  তীব্রতা রোগের তিব্রতা বিচার করা হয় প্রোবিং গভিরতা, হাঁড় ক্ষয় এবং ডায়বেটিস এবং ধুমপানের মতো স্বাস্থ্যঝুঁকির সংমিশ্রণ দ্বারা।. 100px|left  চিকিৎসা যেহেতু পেরিওডন্টিটিস একটি প্রদাহজনিত রোগ, এটি অ্যান্টিবায়োটিক বা মাউথওয়াশের প্রয়োগে তেমন একটা সাড়া প্রদান করে না। 100px|left  স্বাস্থ্যবিধি এবং স্কেলিং তবে, রোগির দাঁত পরিষ্কার করা, স্বাস্থ্যঝুঁকিগুল নিয়ন্ত্রণে রাখা, প্লাক অপসারণের জন্য নিয়মিত স্কেলিং এবং প্ল্যানিং এর মাধ্যমে দাঁত পরিষ্কারের ক্ষমতার উপর নির্ভর করবে এর আরোগ্য। 100px|left  অস্ত্রোপচার চিকিৎসা যদি পকেটগুলো বেশি গভির হয়ে যায়, তবে পেরিওডেন্টাল সার্জারির প্রয়োজন হয়।সার্জারির সময়, দাঁত পরিষ্কারের জন্য মাড়ি টেনে নেওয়া হয় অমসৃণ দাঁতগুলো মসৃণ করা হয় এবং দাঁতের যেসব জায়গায় ব্যাকটেরিয়া আটকে যায়, সেগুলোকে নতুন করে আকৃতি দেওয়া হয়। 100px|left  পুনর্গঠন কিছু ক্ষেত্রে, হাঁড় প্রতিস্থাপন এবং আরো কিছু উপাদানের মাধ্যমে হাঁড়ানো টিস্যু ফিরে পাওয়া যায়। 100px|left  পূর্বাভাস গবেষণায় দেখা গেছে, একবার দাঁত পরিষ্কার হউয়ার পর এবং প্রদাহ নিয়ন্ত্রণে আসার পর, যতদিন রোগী তার দাঁত নিয়মিত পরিষ্কার রাখে , বছরে কয়েকবার স্কেলিং এবং রুট প্ল্যানিং এর মত চিকিৎসা নেয়, এবং নতুন করে যেন প্রদাহ শুরু না হয় সেজন্য  নিয়মিত ডাক্তারের পরামর্শ নেয়, ততোদিন এই রোগটি থামানো সম্ভব। 100px|left  References
বুড়িরডাঙ্গা ইউনিয়ন বাংলাদেশের খুলনা বিভাগের বাগেরহাট জেলার মোংলা উপজেলার একটি প্রশাসনিক অঞ্চল। এটি ৪৮.৯৫ কিমি২ (১৮.৯০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৬২৩ জন।  গ্রামসমূহ  বুড়িরডাঙ্গা             দিগরাজ            বিদ্যারবাহন  শেলাবুনিয়া           মৈদাড়া           চেচানেরকুল  কাপালিরমেঠ        সানবান্ধা        বৈরাগীখালী  ভাটারাবাদ       দোয়ানেরকুল  তথ্যসূত্র  বিষয়শ্রেণী:মোংলা উপজেলার ইউনিয়ন বিষয়শ্রেণী:বাগেরহাট জেলার ইউনিয়ন বিষয়শ্রেণী:খুলনা বিভাগের ইউনিয়ন
পি রামলি (P. Ramlee) একজন মালয়েশিয়ার অভিনেতা, চলচ্চিত্র পরিচালক এবং সঙ্গীত সৃষ্টিকর্তা ছিলেন। তিনি ২০শ শতাব্দীর মালয়েশিয়ান চলচ্চিত্র উদ্ভাবনে অন্যতম নাম। পি রামলির চলচ্চিত্র ও গান এখনও অনেকের মাঝে খুবই জনপ্রিয়।   তথ্যসূত্র    বহিঃসংযোগ    P.Ramlee এর প্রোফাইল, sinemamalaysia.com.my ( মালয় ভাষা )  P. Ramlee সাইবার মিউজিয়াম  P. Ramlee: Namamu Dijulang, Jasamu Dikenang Astro স্পেশাল ট্রিবিউট প্রোগ্রাম, অক্টোবর 2010     বিষয়শ্রেণী:১৯২৯-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:পুরুষ চলচ্চিত্র সঙ্গীত সুরকার বিষয়শ্রেণী:মালয় বংশোদ্ভূত মালয়েশীয় ব্যক্তি বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:মালয় ভাষার চলচ্চিত্র পরিচালক বিষয়শ্রেণী:২০শ শতাব্দীর মালয়েশীয় অভিনেতা বিষয়শ্রেণী:সিঙ্গাপুরে মালয়েশীয় প্রবাসী বিষয়শ্রেণী:মালয়েশীয় চলচ্চিত্র প্রযোজক বিষয়শ্রেণী:মালয়েশীয় সঙ্গীতশিল্পী-গীতিকার বিষয়শ্রেণী:মালয়েশীয় সঙ্গীতজ্ঞ বিষয়শ্রেণী:মালয়েশীয় চলচ্চিত্র পরিচালক বিষয়শ্রেণী:মালয়েশীয় চলচ্চিত্র অভিনেতা